Stine Rex er over halvvejs. FØLG MED HER . Ekstremløberen har ikke lagt skjul på, at det er publikum og medløbernes opmuntringer, der driver hende gennem forhåbentlig 486 kilometer på 72 timer, når hun skal løbe rundt om samme sø i Aabybro. En af dem, der har været mest flittig med rundt på ruten, er bare 7-årige Aksel Winther Mejlhede. Aksel er blevet draget af netop det gode formål, som Stine Rex støtter - foreningen Skyggebørn i Aalborg. Derfor er planen - efter over 10 kilometer torsdag og yderligere omgange fredag - at komme forbi igen lørdag. - De (benene, red.) er lidt trætte, men der var meget krampe i dem nogen gange. Så gjorde de ondt. Men nu er det okay igen, siger han dagen derpå de 10 kilometer til TV2 Nord i det velbesøgte område. - Det er mega sjovt! siger han. I en Barcelona-trøje er Aksel flankeret af både sin mor, Iben og Jes Dige, der stiftede Skyggebørn, efter at have været 26 år i Kræftens Bekæmpelse. Han bor selv i Blokhus og har derfor gentagne gange tøffet til Aabybro - både torsdag og fredag. - Det er jo det mindste, sagde han i går, inden han skyndte sig at dele sin begejstring over Stine Rex har valgt Skyggebørn som sit vanvittige rekordprojekts støtteobjekt. - Ikke for at forklejne pengene, så betyder det næsten mere at få opmærksomheden. Det er en form for anerkendelse, som vi er stolte og taknemmelige over, sagde Jes Dige i går. I dag fredag er det også støtten til et godt formål, der er drivkraften for Aksel, hvis mor, Iben Winther ikke overraskende er stolt over sin 7-årige. - Det er ret stort, siger Axels mor, mens hun kigger på sin smilende søn og fortsætter: - At han løber og gør en forskel og skaber opmærksomhed er ret stort. At komme ud og løbe med og finde glæden, og så kan det være, nogle andre børn får lyst til gøre det samme. - Jeg synes, han er mega sej. Det bliver vi ved med alle de her dage, siger hun, inden Aksel dog selv afslører at trods krampe og et godtgørende formål, så var der ikke ekstra forkælelse i går fra forældrenes side, da han kom hjem. - Lidt, siger han med et smil. Kan dine ben holde til at fortsætte? Det tror jeg godt! Hvis du vil støtte Skyggebørns arbejde med børn og unges sorg efter at have mistet et nært medlem, kan du støtte på Mobilepay på nummeret 30523

Opsummering:
Både borgmestre og børnehavebørn har været blandt medløberne til Stine Rex' 1,4 kilometers runder rundt om søen i Aabybro.